Document ID: 31991R0815

ΚΑΝΟΝΙΣΜΟΣ ( ΕΟΚ ) αριθ . 815/91 ΤΗΣ ΕΠΙΤΡΟΠΗΣ της 2ας Απριλίου 1991 για την τροποποίηση του κανονισμού ( ΕΟΚ ) αριθ . 970/90 για τον καθορισμό των λεπτομερειών εφαρμογής στον τομέα του βοείου κρέατος, του κανονισμού ( ΕΟΚ ) αριθ . 715/90 του Συμβουλίου σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού ή υπερποντίων χωρών και εδαφών και για την τροποποίηση του κανονισμού ( ΕΟΚ ) αριθ . 2377/80
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού ή υπερποντίων χωρών και εδαφών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 523/91 ( 2 ), και ιδίως το άρθρο 27,
Εκτιμώντας :
ότι, μετά την απόφαση του Συμβουλίου των Υπουργών ΑΚΕ-ΕΟΚ αριθ. 4/90 της 23ης Νοεμβρίου 1990, με τον κανονισμό ( ΕΟΚ ) αριθ . 297/91 ( 3 ) η Ναμίμπια προστέθηκε στον κατάλογο του παραρτήματος Ι του κανονισμού ( ΕΟΚ ) αριθ . 715/90, που περιλαμβάνει τα κράτη ΑΚΕ που αναφέρονται στο άρθρο 1 αυτού - ότι πρέπει, συνεπώς, να προσαρμοσθεί ο κανονισμός ( ΕΟΚ ) αριθ . 970/90 της Επιτροπής ( 4 )-
ότι ο κανονισμός ( ΕΟΚ ) αριθ . 2377/80 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 625/91 (6 ), φέρει τις ειδικές λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος - ότι είναι απαραίτητο να προσαρμοστούν οι ειδικές λεπτομέρειες για τα πιστοποιητικά που εκδίδονται στα πλαίσια του κανονισμού ( ΕΟΚ ) αριθ . 715/90 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 970/90 τροποποιείται ως εξής :
Το άρθρο 1 παράγραφος 1 αντικαθίσταται από το ακόλουθο κείμενο :
"1. Σύμφωνα με τις προϋποθέσεις που ορίζονται στον παρόντα κανονισμό και εντός των ορίων των ποσοτήτων που έχουν καθοριστεί από τον κανονισμό ( ΕΟΚ ) αριθ . 715/90 εκφρασμένες σε τόνους αποστεωμένου κρέατος, εκδίδονται πιστοποιητικά εισαγωγής για τα προϊόντα του τομέα του βοείου κρέατος που προέρχονται από τη Μποτσουάνα, την Κένυα, τη Μαδαγασκάρη, τη Σουαζιλάνδη, τη Ζιμπάμπουε και τη Ναμίμπια ." Άρθρο 2 Ο κανονισμός ( ΕΟΚ ) αριθ . 2377/80 τροποποιείται ως εξής :
Το σημείο 1 του πρώτου τμήματος του παραρτήματος Ι αντικαθίσταται από το ακόλουθο κείμενο :
"1 . Πιστοποιητικά που αναφέρονται στα προϊόντα ΑΚΕ/ΥΧΕ
[που προβλέπονται στον κανονισμό ( ΕΟΚ ) αριθ . 715/90]
( εκφραζόμενες σε τόνους αποστεωμένου κρέατος )
Κωδικός ΣΟ Προέλευση Μαδαγασκάρη Μποτσουάνα Σουαζιλάνδη Κένυα Ζιμπάμπουε Ναμίμπια Κωδικός
αριθμός 370 391 393 346 382 389 0201
0206 10 95 110 0202
0206 29 91 120"
Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 2 Απριλίου 1991 .

Labels: 0
3
17
18